Tallinn

Tallinn (Reval en alemán; Ревель en ruso) ye una ciudat d'Estonia, que ye la capital d'o país y d'a suya rechión, Harjumaa (u tierra d'Harju). Ye situada a lo canto d'o golfo de Finlandia, en a mar Baltica, ocupando una superficie total de 159,2 km², con una población de 429.899 habitants en 2014 y una densidat de población de 2.700 hab/km². Fa parte d'a Organización d'as Ciudaz d'o Patrimonio d'a Humanidat y o suyo casco viello ye Patrimonio d'a Humanidat, declarau por l'UNESCO en 1997. Toponimia O nombre actual d'a ciudat, Tallinn, ye d'orichen estonio, aunque lo suyo sentiu ye discutiu. Ta beluns, provién de Taani-linn(a) (que significa castiello (u villa) d'os daneses); ta atros, de tali-linna (que significa castiello (u villa ) d'hibierno); ta atros, de talu-linna (que ye castiello-casa u castiello-pardina, u villa -casa u villa -pardina). O sufixo linna ye habitual en a luenga estonia ta indicar ciudat y castiello, pareixiu a lo sufixo -grad en as luengas eslavas. Tallinna substituyó l'antigo nombre alemán Reval (en ruso Ревель) dimpués d'a independencia d'o país en 1918. Ista ortografía cambió en os anyos 1920 enta l'actual Tallinn, estando singular, porque os nombres de lugar en estonio a sobén rematan en vocal (uso d'o chenitivo). O nombre de Reval, que ye emplegau por los alemans y los suecos ta fer referencia a la ciudat, provién d'o sieglo XIII, ta referir-se a o condau amanau. Bi ha atros nombres antigos d'a ciudat, variants de Lindanise, como Lyndanisse en danés, Lindanäs en sueco, Ledenets en eslau antigo oriental, Kesoniemi en finés u Kolyvan (Колывань) en eslau oriental antigo. Demografía Historia A primeras trazas de presencia humana en l'actual territorio d'a ciudat son d'o sieglo XV aC. Sindembargo, a ciudat prencipia a tener mas importancia en os sieglos IX y X, como un important puesto comercial en a mar Baltica. En 1219, os daneses prenen Tallinn, y construyen un castiello en piedra, clamando-lo Reval, seguntes o nombre d'a rechión, encara que os estonios en deciban Tallinna. Estió miembro d'a Hansa, como centro d'o comercio d'a sal en a mar Baltica, y l'ocuporon os caballers d'a Orden Teutonica en 1346, Suecia en 1561 y Rusia en 1710. Mientres a Segunda Guerra Mundial, fue bombardiada por l'Exercito Royo, porque las tropas d'a Wehrmacht d'o Tercer Reich se bi heban acubilau. A metat d'a ciudat quedó destruida, pero nomás que lo 10% d'o casco antigo. Cultura Festival de Cine Nueiz Blancas de Tallinn. Molimentos Seu d'Alexandre Nevski de Tallin, seu d'a Ilesia Ortodoxa que ye Patrimonio d'a Humanidat. Vinclos externos Se veigan as imáchens de Commons sobre Tallinn. Referencias